**MJERE ZA RAD U OŠ NOVA ŠKOLA U UVJETIMA POVEZANIM S COVID-19**

1. Roditelji ne dolaze u pratnji djeteta ako roditelji imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19.

Roditelji ne dovode dijete u školu ukoliko dijete ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ima izrečenu mjeru samoizolacije ili imaju saznanja da je dijete zaraženo s COVID-19.

Roditelji ne ulaze u prostore škole, osim u iznimnim situacijama u kojima o tome trebaju obavijestit razrednika.

1. Rad u školi organizirat će se na način da se osigura koliko je moguća socijalna distanca (fizički razmak). Ipak, treba očekivati da će kod djece mlađe dobi (niži razredi osnovne škole) biti određenih odstupanja u provedbi uslijed specifičnosti i potreba pojedinih odgojno-obrazovnih procesa, njege djeteta te razvojnih značajki pojedinih dobi kao što su:

 − istraživanje prostora i predmeta koji okružuju dijete (u određenoj dobi stavljanje u usta ruku i predmeta),

− znatiželja u odnosu na druge osobe/drugu djecu,

 − motorička nespretnost i nedoraslost,

 − potreba za kretanjem.

1. U školi će se redovito poticati pranje ruku tekućom vodom i sapunom. Ruke se peru pri ulasku u školu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo te prema potrebi. Ruke se suše papirnatim ručnicima ili sušilom za ruke.
2. Svaki razred imat će nastavu u svojoj učionici. Razredi se neće miješati za vrijeme boravka u školi.
3. Čišćenje prostora izvršavat će se za vrijeme boravka djece u školi prema potrebi, a na kraju svakog dana školu se čitsti sukladno uputama HZJZ. U OŠ Nova škola sve prostorije će se nakon čišćenja još dodatno dezinficirati parom. Dezinficirat će se sve prostorije škole te svi predmeti u školi.
4. Svaki razredni odjel ulazi zasebno u točno određeno vrijeme u školu i izlazi iz škole zasebno
5. učenici za vrijeme boravka u školi veliki dio vremena provode na otvorenom. Dnevni odmori su također na otvorenom.
6. Prolazak kroz zajedničke prostorije svest će se na minimum
7. Prostorije su dovoljne površine i visine, prozračne i osunčane (odgovarajući izvor dnevnog svjetla) te svaka prostorija ima velik otvor prema terasi i vrtu
8. Prostorije u ustanovi obvezno će se provjetravati više puta dnevno, svakako prije dolaska i nakon odlaska djece. Ukoliko to vremenske prilike dopuštaju, prozor prema terasi i vrtu bit će otovoreni i tijekom odgojno-obrazovnog rada.
9. Užinu će djeca imati u svojim učionicama, a ručak u blagovaoni prema rasporedu (svaki razred zasebno u svoje vrijeme)
10. Svaki razred će nakon ručka dezinficirati površinu stola.
11. Do daljnjeg su zabranjeni svi posjeti ustanovama (primjerice izvođenje radionica, predavanja vanjskih predavača i sl.).
12. Učenici i učitelji ne nose zaštitne maske. Ukoliko roditelj smatra da dijete treba nositi zaštitnu masku ili vizir, može.
13. Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju razredniku i izabranom pedijatru/liječniku obiteljske medicine radi odluke o testiranju i liječenju djeteta.
14. Ukoliko učenici razviju simptome COVID-19 tijekom boravka u ustanovi, učitelji odmah obavještavaju roditelje/staratelja, koji u najkraćem roku trebaju doći po dijete.

Učenik čeka na roditelja u prikladnoj prostoriji dok roditelj ne dođe po dijete.

1. Svaku pojedinačnu potvrđenu infekciju COVID-19 koju djelatnik, odnosno roditelj ima imaju obavezu žurno javiti ravnatelju ustanove. Kod pojedinačnog slučaja pojave simptoma koji mogu upućivati na zarazu COVID-19, odgojnoobrazovna razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika. Kada se kod učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.
2. Učitelji će učenike podsjećati da ne dodiruju usta, nos, oči i lice te da ne stavljaju ruke i predmete u usta; u skladu s njihovom razvojnom dobi. Poticat će da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju. Svako dijete ima svoju kutijicu za užinu i flašicu za piće koje ne dijeli sa drugom djecom.
3. Nastave tjelesne i zdravstvene kulture će se uvijek odvijati na otvorenom.
4. Škola je dužna upoznati učenike, roditelje i sve djelatnike škole sa mjerama za rad u uvjetima povezanim sa COVID-19.

U Samoboru, 31.08.2020.